Diari Oficial de la Generalitat Valenciana


Sumari del DOGV 7174, del 17-12-2013 (2013/11975)

Informació pública de l'aprovació inicial del programa d'actuació integrada Oquí, sectors 5, 6 i 7 del sòl urbanitzable industrial.
-----------------------------------------------------------------------------------------------------------------------------------

### Dades del document

Número de DOGV
:   7174

Data del DOGV
:   17-12-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/11402


Data del document
:   15-12-2013

Organisme emissor
:   Ajuntament de Pedreguer

Tipus de document
:   Anunci

Descriptors 

:   * Pedreguer
    * pla d'urbanisme
    * administració local

Informació pública de l'aprovació inicial del programa d'actuació integrada Oquí, sectors 5, 6 i 7 del sòl urbanitzable industrial. [2013/11191]  
El Ple de l'Ajuntament, en sessió realitzada el 30 d'octubre de 2013, ha acordat:  
Vist l'expedient de tramitació del programa d'actuació integrada dels sectors 5, 6 i 7 del sòl urbanitzable industrial Oquí, i vistos els informes tècnic i jurídic i el dictamen de la Comissió Informativa d'Urbanisme de 24 d'octubre, el Ple de l'Ajuntament, amb el vot favorable dels 12 membres assistents, que supera el quòrum de la majoria absoluta del nombre legal de membres de la corporació, assenyalat en l'article 47.2.ll de la Llei 7/1985, adoptà els següents acords:   
1. Aprovar inicialment el document de justificació de la integració territorial, pla parcial, programa d'actuació integrada i del projecte d'urbanització dels sectors de sòl urbanitzable industrial 5, 6 i 7, i la seua exposició al públic, ja que es considera que s'han realitzat modificacions substancials en relació amb els documents anteriors, desistir del tràmit d'exposició pública anterior del programa d'actuació integrada dels sectors 5, 6 i 7 de sòl urbanitzable industrial Oquí, promogut per l'Ajuntament per gestió directa.  
2. Sotmetre a informació pública el programa d'actuació integrada dels sectors 5, 6 i 7 de sòl urbanitzable industrial Oquí, promogut per l'Ajuntament de Pedreguer per gestió directa, comprensiu de la documentació següent:  
- Document de justificació de la integració territorial.  
- Pla parcial.  
- Programa.  
- Projecte d'urbanització.  
Aquests, arrepleguen les modificacions conseqüència de la proposta abans citada i anul·len i substituïxen els anteriorment presentats.  
- Estudi d'inundabilitat.  
- Estudi acústic.  
- Estudi de prospecció arqueològica.  
- Estudi d'impacte ambiental.  
- Estudi d'integració paisatgística i resultats del PPP.  
La informació pública es realitzarà en els termes determinats en l'article 272 del Reglament d'Ordenació i Gestió Territorial i Urbanística, per mitjà d'anunci conjunt de l'alternativa tècnica i la proposició juridicoeconòmica publicat en el Diari Oficial de la Comunitat Valenciana i, simultàniament o amb posterioritat, en un diari no oficial d'àmplia difusió en el municipi.  
L'anunci d'informació pública farà constar la possibilitat de formular al·legacions al contingut de la documentació anteriorment assenyalada en el termini de 20 dies a comptar de l'endemà de l'última publicació de l'anunci o des de la recepció de l'avís si és posterior. L'anunci haurà de fer referència expressa al règim de gestió directa adoptat per a l'actuació urbanística proposada i, en conseqüència, que no pertoca ni la presentació d'alternatives tècniques ni proposicions juridicoeconòmiques.  
  
3. Acordar la suspensió de la tramitació i atorgament de llicències d'activitat, parcel·lació de terrenys, edificació i demolició en tota l'àrea del territori objecte del programa d'actuació integrada dels sectors 5, 6 i 7 del sòl industrial Oquí, de conformitat amb el que disposa l'article 101.2 de la Llei Urbanística Valenciana.  
4. Sol·licitar els informes sectorials dels distints departaments i òrgans competents de les administracions públiques afectades en les seues competències respectives i informes de les empreses que gestionen o exploten infraestructures de servicis declarats essencials o d'utilitat pública.  
5. Notificar l'acord als possibles interessats, inserir anunci en el Diari Oficial de la Comunitat Valenciana, en el tauler d'anuncis de l'Ajuntament i en un diari no oficial d'àmplia difusió en el municipi.  
Cosa que es fa pública perquè se'n prenga coneixement, i es fa saber que l'expedient podrà ser examinat de dilluns a divendres de 12.00 a 14.00 hores en l'Oficina Tècnica de l'Ajuntament de Pedreguer.  
  
Pedreguer, 15 de novembre de 2013.- L'alcaldessa: Salvadora Martí Morell.